CELEX: 62016TN0763
Language: hr
Date: 2016-10-31 00:00:00
Title: Predmet T-763/16: Tužba podnesena 31. listopada 2016. – PY protiv EUCAP Sahel Niger

9.1.2017   
            
            
               HR
            
            
               Službeni list Europske unije
            
            
               C 6/46
            
         Tužba podnesena 31. listopada 2016. – PY protiv EUCAP Sahel Niger
   (Predmet T-763/16)
   (2017/C 006/58)
   Jezik postupka: francuski
   
      Stranke
   
   
      Tužitelj: PY (Souffelweyersheim, Francuska) (zastupnici: S. Rodrigues i A. Tymen, odvjetnici)
   
      Tuženik: EUCAP Sahel Niger (Niamey, Niger)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               ovu tužbu proglasi dopuštenom i osnovanom;
            
         i stoga:
   
               —
            
            
               utvrdi odgovornost Misije u smislu članka 340. UFEU-a;
            
         
               —
            
            
               odredi naknadu tužiteljeve materijalne štete;
            
         
               —
            
            
               odredi naknadu tužiteljeve nematerijalne štete procijenjenu na 70 000 eura;
            
         
               —
            
            
               tuženiku naloži snošenje svih troškova.
            
         
      Tužbeni razlozi i glavni argumenti
   
   U prilog tužbi tužitelj navodi jedinstveni tužbeni razlog, koji se temelji na ugovornim povredama koje je počinila Misija EUCAP Sahel Niger (u daljnjem tekstu: Misija) i zbog kojih je potonja ugovorno odgovorna u smislu članka 340. UFEU-a.
   Tužitelj, bivši član osoblja Misije, tvrdi da je Misija počinila ugovorne povrede koje se odnose na postupke unutarnje istrage i zaštite žrtava u slučaju prijave slučaja uznemiravanja na radnom mjestu. Zbog Misijine inercije i zato što nije pokrenula unutarnju istragu, situacija uznemiravanja koju tužitelj navodi potrajala je, pogoršala se i nanijela je veliku štetu njegovom zdravstvenom stanju, što je dovelo do njegova hitna povratka u domovinu. Tužitelj više nije mogao ponovno preuzeti svoje dužnosti prije isteka njegova ugovora.
   Stoga tužitelj zahtijeva naknadu njemu nanesene nematerijalne štete, koja proizlazi iz činjenice da je, unatoč tomu što je prijavio slučaj, tijekom brojnih mjeseci morao trpjeti situaciju uznemiravanja, a što je Misija mogla izbjeći, jer mu je prisilno prekinuta profesionalna djelatnost i konačno zato što mu se pogoršalo zdravstveno stanje, a osobito stanje depresije koje odonda traje. Također zahtijeva da mu se naknadi financijska šteta koja proizlazi iz gubitka njegove plaće nakon 30 dana bolovanja i gubitka prilike obnove njegova ugovora o radu.